钦定古今图书集成/理学汇编/文学典/第251卷 > 徐师曾诗体明辩 > 《百字令》〈赠王明佐〉明·王世贞
## 钦定古今图书集成/理学汇编/文学典/第251卷 > 徐师曾诗体明辩 > 《百字令》〈赠王明佐〉明·王世贞

柳骄花横未全受、眼底封姨拘束。不为章台春做主，
为有王维新曲。翡翠帘垂，郁轮袍进，字字敲金玉。樱
桃微绽，一声扶醒红绿。　堪羡凤缕瑶筝，鸾镌牙板，
羯鼓催相逐。换羽移商才不尽，那怕周郎回瞩。和雪
人稀，奏薰弦断，昨夜东皇恧罚。教尘世，白头长自空
谷。

自注：王明佐别创新词数阕见示，流丽清圆，殊富风入之致。仆素拙于调，未敢效颦，聊据《古大江》一章为赠。词既不工，更惭作者独记区区倾倒于王至耳。。